open-index/open-wikipedia-markdown huggingface dataset:
White Light/White Heat

**White Light/White Heat** ("אור לבן/חוֹם לבן") הוא אלבומה השני של הוולווט אנדרגראונד. האלבום הוקלט במשך יומיים בשלהי 1967 והצליל המעוות, מונחה-הפידבק והגס שלו הפך למקור השפעה לאינספור מוזיקאים, כמו הסטוג'ס, ולאחד מאבות הטיפוס של תנועת הפאנק. 
## הפקה
שיר הנושא "White Light/White Heat", הקצבי, המהיר והאגרסיבי יחסית, מהלל את השימוש בהרואין ובסמים מעוררים. הוא מתעד את תחושותיהם של חברי הלהקה כשיצאו אל אור הבוקר לאחר לילה ארוך של צריכת סמים, מושר בידי לו ריד ומלווה בצלילי פסנתר, בדומה לשיר "I'm Waiting for the Man" מן האלבום הראשון. השיר כוסה בידי דייוויד בואי ב-1973. "The Gift" הוא סיפור קצר שכתב ריד ומדוקלם בידי ג'ון קייל, העוסק באדם השולח את עצמו בדואר אל אהובתו. "Lady Godiva's Operation" מושר בידי קייל, כאשר לקראת סוף השיר צועק ריד את מילות השיר כשהוא דורס את קולו של קייל, ומלווה בנגינת ויולה אלקטרונית מעוותת של קייל. השיר עוסק בדראג קווין בשם ליידי גודייבה העובר ניתוח שלא עולה יפה. השיר "Here She Comes Now", שנחשב לקונבנציונלי ביותר באלבום, כוסה על ידי נירוונה ב-1991. "I Heard Her Call My Name" הוא שיר אגרסיבי ורועש במיוחד בזכות סולו גיטרה מעוות ועמוס בדיסטורשן של ריד, הנחשב לאחד הטובים שלו. הדעות בנוגע לנושא השיר מתחלקות בין יחסי מין, לאהובתו המתה של ריד שמטלפנת אליו וקוראת בשמו דרך השפופרת.

השיר החותם "Sister Ray" נחשב לשיא האלבום. זוהי יצירה אפית ופרועה בת מעל ל-17 דקות שמקובל לחשוב שהוקלטה ב"טייק" אחד, תוך הסכמה מראש בין חברי הלהקה שלא לחתוך מן ההקלטה שגיאות שיקרו במהלכה. השיר עוסק בנושאים הטיפוסיים ליצירתו של ריד - התמכרות לסמים, אלימות, הומוסקסואליות וטרנסווסטיזם ומלווה בנגינת אורגן רועשת של קייל וגיטרה חורקת של ריד. השיר אינו כולל נגינת בס כלל, ומכיל כ-10 דקות של אקורדים ורעשים מאולתרים המזכירים ג'אז חופשי. ריד סיפר על תגובתו של טכנאי ההקלטות לשיר: "הטכנאי אמר, 'אני לא חייב להקשיב לזה. אני אלחץ על כפתור ההקלטה, ואז אני עוזב. כשתסיימו בואו לקרוא לי.'" השיר היה אהוב במיוחד על חברי הלהקה ורוב הופעותיה של הלהקה נחתמו אף הן בשיר "Sister Ray". השיר כוסה על ידי ג'וי דיוויז'ן וניו אורדר.

## עטיפת האלבום
על גבי עטיפת האלבום השחור, מודפס בשחור (מעט כהה יותר מהרקע) תצלום מעובד מעשה ידיו של אחד מהאמנים שטופחו על ידי אנדי וורהול ב"מפעל" - בילי ניים. בתצלום מוצגת כתף שעליה קעקוע של גולגולת.

## רשימת השירים
#"White Light/White Heat" (ריד) – 2:47
#"The Gift" (ריד, מוריסון, קייל, טאקר) – 8:19
#"Lady Godiva's Operation" (ריד) – 4:56
#"Here She Comes Now" (ריד, מוריסון, קייל, טאקר) – 2:04
#"I Heard Her Call My Name" (ריד) – 4:38
#"Sister Ray" (ריד, מוריסון, קייל, טאקר) – 17:27

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי הוולווט אנדרגראונד
קטגוריה:אלבומים באנגלית
יחידת רפואה אווירית

[ממוזער|חייל של חיל האוויר עובר אימון ב[מאמן טיסה של ירפ"א המדמה תרחיש של היפוקסיה]]
**יחידת [[רפואה אווירית]]** (**ירפ"א 112**) היא יחידה רפואית בחיל האוויר הישראלי.

## מאפיינים
בראש ירפ"א עומד קצין רפואה בדרגת סגן-אלוף, נכון לשנת 2025, מפקד ירפ"א הוא סא"ל ד"ר א'. מפקד ירפ"א כפוף למפקדת קצין רפואה חילי (מקרפ"ח). מקום מושבה של היחידה הוא מחנה דורי בתל השומר; זוהי יחידת חיל האוויר היחידה (בנוסף למקרפ"ח, המשתמשת באותו המתקן) בתל השומר. מבין שתי היחידות אחראית ירפ"א למנהלת הבסיס, והשירותים השונים (רס"ר הבסיס, קצין הביטחון) שייכים כולם לירפ"א.

ירפ"א עוסקת בעיקר בבדיקות הכשירות הרפואית והפזיולוגית של אנשי צוות האוויר. במתקן היחידה מרפאה ובה רופאים מומחים מתחומים שונים המבצעים בדיקות שגרה לכל אנשי צוות האוויר בחיל האוויר. בנוסף מתבצעים ביחידה בחינות רפואיות למלש"בים המועמדים שקיבלו זימון לקורס טיס, או לסיירת מטכ"ל וכן לצוערים בקורס הטיס עצמו. 

ביחידה נמצא גף פיזיולוגיה תעופתית המכיל מאמנים שונים אשר מדמים תנאים פזיולוגים אליהם צוותי אוויר עלולים להיחשף במהלך טיסה, אחד המתקנים הייחודיים האלו הוא מתקן התא-רום, המדמה את תנאי הלחץ וריכוז החמצן באוויר באירוע תקלה במערכת הדיחוס או במערכת החמצן. המאמן חושף ללחץ אטמוספירי נמוך ומאפשר אימוני היפוקסיה וראיית לילה תוך הסתכנות בבארוטראומה ובמחלת הדקומפרסיה. בנוסף נמצאים בגף סימולטור הורטיגון שמאמן תרחיש של התמצאות מרחבית שגויה, מאמן ROBD (Reduced Oxygen Breathing Device, מדמה נשימה דלה בחמצן), מאמן AGSM (Anti G Straining Maneuver) המתרגל את הטכניקה הדרושה להתמודדות עם סכנות החשיפה לתנאי G גבוהים, ומאמן אמר"ל (אמצעי ראיית לילה). המיון בירפ"א הוא בין המחמירים בעולם.

היחידה מארגנת קורסים והכשרות לאנשי רפואה בחיל האוויר. אחת ההכשרות הקבועות היא "קורס רפואה אווירית", הניתן לאחדים מרופאי חיל האוויר והמכשיר אותם לטפל בבעיות רפואיות ייחודיות הקשורות לטיסה.

תחום בריאות תעסוקתית היושב תחת ירפ"א עוסק בבטיחות בעבודה עם גורמי סיכון כימיים ופיזיקליים ומספק מענה לכלל יחידות חיל האוויר.

במחנה ירפ"א שוכנת מפקדת קצין רפואה חילי של חיל האוויר, בה משרתים קצין רפואה חילי (קרפ"ח), ראש ענף מבצעים, קצין רפואת שיניים חילי (קרש"ח), וראש ענף פסיכולוגיה.

## ראו גם
*המכון לרפואה ימית

## קישורים חיצוניים

* 
* 
* 

קטגוריה:יחידות חיל האוויר הישראלי
קטגוריה:חיל הרפואה
קטגוריה:רפואה תעופתית
קטגוריה:ישראל: רפואה צבאית
מערכת מידע אסטרטגית

**מערכת מידע אסטרטגית** (**SIS** – Strategic information system) היא מערכת מידע המשמשת לתמיכה באסטרטגיה עסקית תחרותית של ארגון.

המערכת תומכת ביישום אסטרטגיית הארגון על מנת להשיג יתרון על מתחריו. מערכת כזו יכולה לתמוך בשיפור הקשר עם הלקוח, בשיפור תנאי הסחר עם הספקים, ביצירת הזדמנויות שיווקיות חדשות ובשיפור ויעילות העובדים.

מערכות מידע אסטרטגיות הן מערכות מידע קונבנציאליות המנוצלות בדרכים חדשניות. ההתפתחות המהירה בטכנולוגיית המידע חוללה מהפכה באופן שבו חברות מנהלות את עסקיהן ואת קשריהן עם ספקים ולקוחות. ההבדל המשמעותי בין מערכת המידע מסוג SIS לבין כל שאר המערכות השונות כגון – TPS, MIS, DSS, EIS, היא שמערכת ה SIS היא מערכת בעלת זיקה חיצונית אשר משפיעה על יחסי הארגון בסביבתו החיצונית ולא כמו כל השאר אשר הן מערכות בעלות זיקה פנים ארגונית.

לדוגמה, חברת דומינו'ס פיצה אשר משתמשת במערכת מידע מסוג SIS לנווט את שיחות הלקוחות לסניף הפיצה הקרוב לביתם. בלוס אנג'לס קיימים למעלה מ-300 סניפי דומינו'ס פיצה. ריבוי הסניפים מקשה על הלקוחות לדעת לאיזה סניף לצלצל על מנת להזמין פיצה ולכן השתמשה חברת דומינוס פיצה במערכת SIS אשר תנווט את השיחות לסניף הפיצה הקרוב ביותר לביתו של המזמין. הלקוח מתקשר למספר אוניברסלי לכל הלקוחות בארצות הברית, המספר מזהה את מספר הטלפון של הלקוח ואת כתובתו ולפי נתונים אלו מפנה את השיחה לסניף הפיצה הקרוב לבית הלקוח. במקרה זה מערכת ה-SIS תורמת הן לנוחות הלקוח שהתקשר למספר אחד ולא היה צריך לחשוב לאיזה סניף להתקשר, הן למהירות הגעת השליח מאחר שהסניף קרוב לבית הלקוח והן ביעילות גלובלית של כל סניפי הרשת.

קטגוריה:מערכות מידע
קטגוריה:ניהול מידע
קטגוריה:אסטרטגיה
וטיבר

**וטיבר** (שם מדעי: Vetiveria zizanioides) הוא עשב רב שנתי ממשפחת הדגניים שנפוץ באזורים טרופיים וסובטרופיים, בעיקר בהודו, בבורמה, בסרי לנקה, ומשם התפשט דרך דרום מערב אסיה לאזורים טרופיים באפריקה. שורשי הצמח משמשים להפקת שמן אתרי משובח בעל פעילויות רבות כמו: משקם תאי עור, מזרז ריפוי פצעים, משקם צלקות, מבהיר כתמי עור, משקם כוויות, משקם עור סדוק, שומר על לחות, רכות, גמישות של העור, מקל על כאבי ארתריטיס וגאוט, מקל על אולקוס, קוליטיס, קרוהן. כמו כן בנוסף לשמן האתרי ריח דומיננטי המשמש בתעשיית הבשמים.

וטיבר ידוע בעולם גם כצמח מייצב קרקע. הוא מייצב קרקע על ידי כך שהוא מונע נגר וסחף ממדרונות בצדי דרכים, משדות חקלאיים ומגדות נחלים ומייצב דיונות חול. הצמח נמצא גם יעיל במניעת גלישה של קרקע במדרונות תלולים ובגדות של תעלות ונחלים.

בשנת 1984 הובא לארץ חומר ריבוי של צמח הווטיבר. בשנת 2008, מתבצעים בארץ ניסיונות להשתמש בו לייצוב קרקעות כתחליף ידידותי לסביבה לאמצעים מלאכותיים יקרים יותר.

## קישורים חיצוניים

* 
* נתיב דודאי, אלי פוטיבסקי, דוד חיימוביץ', מני בן חור, צמח הווטיוור ככלי לשימור ולמניעת זיהום קרקע בישראל, מצוטט באתר "אקולוגיה וסביבה", אוגוסט 2011
* 

קטגוריה:דגניים
סרייה ב'

**סרייה ב**' (באיטלקית: **Serie B**) היא הליגה השנייה בחשיבותה בכדורגל האיטלקי, אחרי הסרייה א'. בליגה משתתפות 20 קבוצות.

במהלך העונה כל קבוצה משחקת 38 משחקים - שניים נגד כל קבוצה אחרת בשני סיבובים המורכבים שניהם מ-19 מחזורים.

## עלייה וירידה
בסוף כל עונה שלוש קבוצות עולות לסרייה א', ליגת העל האיטלקית, ועוד ארבע קבוצות יורדות לליגה פרו, הליגה השלישית. שתי הקבוצות הראשונות עולות אוטומטית. אם לקבוצה במקום השלישי לפחות 10 נקודות יותר מהקבוצה במקום הרביעי, גם היא עולה אוטומטית; אחרת, הקבוצות במקומות 3 עד 6 מתחרות בטורניר כדי לקבוע איזו תעלה לסרייה א'.

לעומת זאת, שלוש הקבוצות האחרונות (במקומות 18,19,ו-20) אוטומטית יורדות לליגה פרו. אם לקבוצה במקום ה-16 לפחות חמש נקודות יותר מהקבוצה במקום ה-17, אז הקבוצה במקום ה-17 יורדת גם היא אוטומטית; אחרת, שתי הקבוצות מתחרות זו נגד זו כדי לקבוע איזו תרד.

## קבוצות לעונת 2025/2026

## סך כל אליפויות למועדון

## קישורים חיצוניים
* 

איטליה
קטגוריה:תחרויות כדורגל באיטליה
א' בשבט

על פי הלוח העברי הקבוע, פרשת בר המצווה של ילד שנולד בא' שבט היא ברוב השנים פרשת בא. אבל אם בר המצווה חל בשנה שלמה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת וארא.

## חגים ומועדים
*ראש השנה לאילנות לדברי בית שמאי, שאין הלכה כמותם

## אירועים היסטוריים
* ב'תפ"ח (לפי המקרא והמסורת היהודית) – התחיל משה לומר את ספר דברים לפני עם ישראל.
* ה'רמ"א – האינקוויזיציה הספרדית מתחילה לפעול.
* ה'תרמ"ב – בחרקוב הקימו קבוצת צעירים יהודים משכילים את תנועת ביל"ו ("בית יעקב לכו ונלכה"), בעקבות הפרעות שנה קודם לכן.

## נולדו
* ה'תר"ס – צ'יאונה סוגיהארה, קונסול יפני וחסיד אומות העולם (נפטר ב-1986)
* ה'תרס"ג – ישעיהו ליבוביץ, מדען רב תחומי, ביוכימאי והוגה דעות יהודי ישראלי (נפטר ב-ה'תשנ"ד)
* ה'תרע"ד – יוסף ולק, מחנך והיסטוריון ישראלי. (נפטר ב-ה'תשס"ה
* ה'תרפ"ו – פרופסור יהודה לוי, פיזיקאי, רב, פרשן תלמוד, רקטור מכון לב בירושלים
* ה'תשי"ב – עתניאל שנלר, חבר הכנסת מטעם קדימה
* ה'תשי"ח – אודי אדם, מפקד פיקוד הצפון בעת מלחמת לבנון השנייה
* ה'תשכ"ט – הרב יחיאל מיכאל יוספי, מורה רוחני המקורב לחסידות ברסלב
* ה'תשל"ב – יוחנן פלסנר, חבר הכנסת לשעבר ויו"ר המכון הישראלי לדמוקרטיה
* ה'תשמ"א – תמר איש-שלום, עיתונאית ישראלית, מגישת המהדורה המרכזית של חדשות 13

## נפטרו
ממוזער|משה לוי הרמטכ"ל ה-12 של צה"ל
* ה'תקע"ד – רבי אליעזר היילבוט, רב גרמני ומחבר "משנת דרבי אליעזר"
* ה'תרל"ט – מהר"ם שיק, מראשי הרבנים ביהדות הונגריה וממנהיגי האורתודוקסיה ההונגרית
* ה'תר"ע – רבי ירחמיאל ישראל יצחק דנציגר, האדמו"ר מאלכסנדר
* ה'תר"ע – הרב שלום עמנואל מויאל רב מקומי בעיר מנאוס, בירת מדינת אמזונס שבצפון ברזיל.
* ה'תשל"א – רבי משה יחיאל הלוי אפשטיין, האדמו"ר מאוז'רוב
* ה'תשנ"ו – פרופ' ישראל אלדד (שייב), מראשי הלח"י
* ה'תשנ"ז – הרב אברהם פרבשטין, ראש ישיבת חברון, מעורכי האנציקלופדיה התלמודית וחבר מועצת גדולי התורה של דגל התורה.
* ה'תשס"ב – רבי בנימין רבינוביץ, רב, דיין, ראש ישיבת תולדות אהרן, חבר בד"ץ העדה החרדית בירושלים, אדמו"ר משכנות הרועים
* ה'תשס"ח – משה לוי, הרמטכ"ל ה-12 של צה"ל (בין השנים ה'תשמ"ג-ה'תשמ"ז).
* ה'תשס"ט – חבר הכנסת הרב אברהם רביץ
* ה'תשע"ח – הרב זאב קרוב, איש חינוך ישראלי. שימש ראש ישיבת השומרון, ר"מ במספר ישיבות ומרצה ליהדות במסגרות שונות ברחבי הארץ ומחבר ספרים.
* ה'תשע"ט – פרופסור משה ארנס, איש ביטחון ופוליטיקאי ישראלי, כיהן כשר הביטחון וכשר החוץ.
----

* כ"ט בטבת – ב' בשבט
* שבט

## הערות שוליים

ה01
י01
ב' בשבט

על פי הלוח העברי הקבוע, פרשת בר המצווה של ילד שנולד בב' שבט היא ברוב השנים פרשת בא. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת וארא.

## חגים ומועדים
* יום טוב במגילת תענית, על מותו של אלכסנדר ינאי
* פורים שני ליהדות רומא, לרגל הצלתם משרפה בגטו ברומא

## אירועים היסטוריים
* 70 מזקני ישראל ניצלו ממיתה כאשר שלומציון המלכה שחררה אותם לאחר מות בעלה, המלך אלכסנדר ינאי
* ה'תקנ"ג – ניסיון הצתה של הגטו היהודי ברומא, הניסיון כשל בשל הגשם שהחל לרדת.
* ה'תרע"ט – חתימת הסכם ויצמן-פייסל
* ה'תרפ"ב – הצגת הבכורה של "הדיבוק" מועלית בתיאטרון הבימה במוסקבה
* ה'תש"ב – השואה: מתכנסת ועידת ואנזה, שבה סוכמו פרטי הביצוע של הפתרון הסופי
* ה'תש"ט – ארצות הברית משדרגת את הכרתה בישראל להכרה "דה יורה"
* ה'תשי"א – נוסדה ירוחם
* ה'תש"ם – רבי ישכר דב רוקח, האדמו"ר מבעלז, הקים בישראל את תנועת "קהל מחזיקי הדת" עבור החסידות, כהמשך לתנועת מחזיקי הדת שפעלה בגליציה
* ה'תשנ"א – מלחמת המפרץ פורצת. כוחות הקואליציה בראשות ארצות הברית תוקפים בעיראק. בתגובה, יורה עיראק 8 טילי סקאד לעבר ישראל
* ה'תשנ"ז – "פרשת בר-און חברון": בצעד מעורר תמיהה ממנה ממשלתו של בנימין נתניהו את רוני בר-און לתפקיד היועץ המשפטי לממשלה. בעקבות הביקורת הציבורית מתפטר בר-און מהתפקיד כעבור יומיים בלבד

## נולדו
* ה'תקע"ו – הרב שמואל סלנט, רבה של הקהילה האשכנזית בירושלים במשך כ-43 שנים.
* ה'תרפ"ו – יצחק מודעי, שר האוצר וחבר הכנסת מטעם הליכוד (נפטר ב-ה'תשנ"ח)
* ה'תשמ"ו – נעמה לזימי, חברת הכנסת מטעם העבודה
* ה'תשנ"ה – מגי טביבי, מגישת חדשות ושחקנית ישראלית

## נפטרו
* אלכסנדר ינאי, מלך ממלכת החשמונאים
* ה'תכ"א – רבי מנחם מנדל קרוכמל, רבן של ניקלשבורג וקהילות נוספות ורב ראשי ליהדות מוראביה, מחבר שו"ת 'צמח צדק'.
* ה'תק"ס – רבי משולם זושא מאניפולי.
* ה'תרס"ז – רבי שמחה בונם קאליש, הרבי מאוטוואצק (משושלת חסידות וורקא).
* ה'תשכ"ד – אהרן ציזלינג, חבר הכנסת מטעם מפ"ם ואחדות העבודה, מחותמי מגילת העצמאות (נולד ב-ה'תרס"א)
* ה'תשל"ד – הרב יוסף משאש, דיין, פוסק, משורר ואיש ציבור. כיהן כרבה הראשי של חיפה.(נולד בה'תרנ"ב)

----

* א' בשבט – ג' בשבט
* שבט

## הערות שוליים

ה02
י02
ד' בשבט

על פי הלוח העברי הקבוע, פרשת בר המצווה של ילד שנולד בד' שבט היא, ברוב השנים, פרשת בא. אבל אם בר המצווה חל בשנה שלמה המתחילה ביום חמישי (שנה מקביעות השא או השג) פרשת בר המצוה היא פרשת בשלח.

## חגים ומועדים
* פורים מסטיסלב – לזכר הצלת יהודי מסטיסלב מהקוזאקים בשנת ה'תק"ד.

## אירועים היסטוריים
* ד'תתקי"ט – הפעם הראשונה שתקופת שמואל נפלה בתאריך זה
* ה'תש"ה – תחילת פינוי מחנה ריכוז אושוויץ – 58,000 אסירים נשלחים לצעדת מוות.
* ה'תשס"ב – פיגוע ירי באולם השמחות ארמון דוד בחדרה, בו נהרגו שישה ונפצעו עשרות אנשים.

## נולדו
*  (לפי המסורת היהודית, בקירוב) – אשר, בנו העשירי של יעקב אבינו.
* ה'תרל"ה – ישי שור, מתמטיקאי יהודי שפעל בגרמניה. (נפטר בי"ב בטבת ה'תש"א)
* ה'תרס"ב – הרב חיים מרדכי אייזיק חדקוב, מבכירי חסידות חב"ד. (נפטר בג' באייר ה'תשנ"ג)
* ה'תרס"ה – הרב יקותיאל יהודה הלברשטאם, האדמו"ר מצאנז קלויזנבורג ומייסד מפעל הש"ס. (נפטר בט' בתמוז ה'תשנ"ד)
* ה'תש"ח – אבישי ברוורמן, פרופסור לכלכלה שר וחבר הכנסת.
* ה'תשל"א – אסף אמדורסקי, זמר, פזמונאי ומלחין ישראלי.

## נפטרו
[ממוזער|שמאל|250px|ה[בבא סאלי]]
* ה'תקס"ז – רבי משה לייב מסאסוב, אדמו"ר חסידי. (נולד בה'תק"ה)
* ה'תק"ע – רבי אברהם הכהן מקליסק, מתלמידי המגיד ממזריטש ומראשי עליית החסידים לארץ ישראל.
* ה'תרמ"ז – רבי מנחם נחום טברסקי, בנו של המגיד מטוריסק והאדמו"ר מטריסק-בריסק. (נולד בכ"ב בסיוון ה'תקפ"ט)
* ה'תרע"ב – יוסף ויתקין, מחנך, ממבשרי העלייה השנייה ותנועת העבודה הציונית. (נולד בה'תרל"ו)
* ה'תר"ף – אמדאו מודיליאני, צייר יהודי ממוצא איטלקי. (נולד בה'תרמ"ד)
* ה'תרפ"ג – רבי אברהם דב פופל, רבה של מריאמפול, חבר הסיימאס ויו"ר אגודת ישראל בליטא.
* ה'תרצ"ב – הרב רחמים מלמד כהן, מחבר "כיסא רחמים" ורבה של קהילת יהדות פרס בירושלים. (נולד בכ"ה באלול ה'תרכ"ה)
* ה'תשכ"ו – הרב יחיאל יעקב וינברג, רב ופוסק, ראש בית המדרש לרבנים בברלין, מחבר שו"ת שרידי אש.
* ה'תשמ"ד – רבי ישראל אבוחצירא, המכונה "באבא סאלי", מקובל מרוקאי. (נולד בא' בתשרי ה'תר"ן)
* ה'תשע"ה – הרב דוד זאובר, ראש בית הכנסת הגר"א תל אביב 
* ה'תשס"ז – אהרן אוזן, שר וחבר הכנסת ישראלי, ממיסדי תמ"י. (נולד בד' בחשוון ה'תרפ"ה)
* ה'תשפ"ב – יורם טהרלב, סופר ומשורר ישראלי (נולד בכ"ב בשבט ה'תרצ"ח)

----
* ג' בשבט – ה' בשבט
* שבט

ה04
י04
ה' בשבט

על פי הלוח העברי הקבוע, ברוב השנים, פרשת בר המצווה של ילד שנולד בה' שבט היא פרשת בא. אבל אם בר המצווה חל בשנה שלמה או כסדרה המתחילה ביום חמישי (שנה מקביעות הכז, השא או השג) פרשת בר המצווה היא פרשת בשלח.

## חגים ואירועים
* תענית צדיקים במגילת תענית בתרא על מות הזקנים שהאריכו ימים אחרי יהושע בן נון

## אירועים היסטוריים
* ה'רצ"ט – הפעם הראשונה שתקופת שמואל נפלה בתאריך זה
* ה'תכ"ח – הקבורה הראשונה בבית הקברות היהודי של יהדות קוראסאו באי קוראסאו.
* ה'תרנ"ב – נסגרה ישיבת וולוז'ין בעקבות דרישת שר ההשכלה הרוסי שהישיבה תעמוד בדרישה של לימוד השפה הרוסית
* ה'תר"ץ – תחילת העלייה החמישית, בה עלו ארצה מעל ל-200,000 יהודים
* ה'תש"ג – מברק הפלה נשלח
* ה'תש"ח – כל לוחמי מחלקת הל"ה נהרגו בקרב בעת שהיו בדרכם לתגבר את גוש עציון

## נולדו
* ה'תקצ"ב – הרב חיים ברלין אב"ד ור"מ וולוז'ין, רבה של מוסקבה וירושלים (נפטר י"ג בתשרי ה'תרע"ג)
* ה'תרי"ט – נחום סוקולוב, הנשיא החמישי של ההסתדרות הציונית העולמית, סופר, מתרגם ומשורר (נפטר בה'תרצ"ו)
* ה'תרמ"א – רבי דב בריש ויידנפלד, הרב מטשעבין, ראש ישיבה, פוסק, וחבר מועצת גדולי התורה. (נפטר בי' בחשוון ה'תשכ"ו)
* ה'תרנ"ז – הרב רפאל נחמן הכהן, אוטוביוגרף, סופר סיפורי חסידים ועוד, אביו של הרב יואל כהן (נפטר בי"ז בתשרי ה'תשמ"ח)
* ה'תרפ"ד – יהודה פרח, חבר הכנסת מטעם הליכוד (נפטר ב-ה'תשנ"ט)
* ה'תשכ"ו – אייל זמיר, הרמטכ"ל ה-24 של צה"ל
* ה'תש"ן – אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי

## נפטרו
* ה'תקמ"ו – משה מנדלסון, אבי תנועת ההשכלה (נולד ה'תפ"ט)
* ה'תק"ן – ישראל בנימין באסאן, רבה של יהדות רג'ו אמיליה (נולד ה'תס"ב)
* ה'תרכ"ט – רבי חיים דוד חזן, אב בית דין באזמיר, והראשון לציון בירושלים
* ה'תרס"א – שמעון זאב (וילהלם קרל) רוטשילד, איל הון ופילנתרופ יהודי-גרמני בן משפחת רוטשילד, כונה "הברון הצדיק". (נולד בג' בסיוון ה'תקפ"ח)
* ה'תרס"ה – רבי יהודה אריה ליב אלתר האדמו"ר מגור, בעל ה"שפת אמת" (נולד ב-ה'תר"ז).
* ה'תר"ץ – הרב אברהם אהרן יודלביץ, רב הכולל לאגודת הקהילות בניו יורק ונשיא אגודת הרבנים המטיפים של ארצות הברית וקנדה.
* ה'תש"ז – רבי צבי שטיינמן, רבה של ניז'ני נובוגרוד ברוסיה, ואחר כך רבה של רחובות.
* ה'תשל"ב – רפאל חסמן, עיתונאי וסופר עברי, חבר מערכת הצופה. (נולד בח' בחשוון ה'תרנ"ה)
* ה'תשפ"ד – דרור קשטן, מאמן נבחרת ישראל בכדורגל
----

* ד' בשבט – ו' בשבט
* שבט

ה05
י05
ו' בשבט

על פי הלוח העברי הקבוע, ברוב השנים, פרשת בר המצווה של ילד שנולד בו' שבט היא פרשת בא. אבל אם בר המצווה חל בשנה המתחילה ביום חמישי פרשת בר המצווה היא פרשת בשלח.

## אירועים היסטוריים
* ה'תקפ"ד – הפעם הראשונה שתקופת שמואל נפלה בתאריך זה
* ה'תרצ"ג – אדולף היטלר מפזר את הפרלמנט הגרמני
* ה'תש"ז – אנשי אצ"ל חוטפים את נשיאו הבריטי של "בית המשפט המחוזי של המנדט" בתל אביב
* ה'תשנ"ז – ממשלת ישראל מאשרת את הסכם חברון
* ה'תשס"א – שימוש ראשון במרגמות ברצועת עזה, הפלסטינים יורים לעבר נצרים
* ה'תשס"ד – הפיגוע בקו 19: 11 הרוגים בפיגוע התאבדות באוטובוס בירושלים
* ה'תשע"ז – החלה משטרת ישראל בפינוי עמונה במבצע שנקרא "מבצע גן נעול".
* ה'תשפ"ג – פיגוע הירי בנווה יעקב: פיגוע ירי בו נרצחו שבעה בני אדם ושלושה נוספים נפצעו

## נולדו
* ה'תרל"ה – רבי אלחנן וסרמן, ראש ישיבה ופרשן תלמוד ליטאי בולט, מחבר "קובץ שיעורים", חבר מועצת גדולי התורה של אגודת ישראל ומתנגד חריף לציונות. (נרצח בי"א בתמוז ה'תש"א)
* ה'תרפ"ז – יצחק גנוז (גנוזוביץ), חוקר פולקלור, סופר ומשורר. עורך כתב העת **ידע-עם**, במה לפולקלור יהודי
* ה'תרס"ד – משה צבי סגל, פעיל בולט בתנועות וארגונים שונים, בהם "ברית הבריונים", ברית החשמונאים, אצ"ל, לח"י, כפר חב"ד ועוד. יקיר ירושלים לשנת 1974.
* ה'תשי"ד – שמואל וילוז'ני, שחקן ישראלי

## נפטרו
* ה'ש"ט – רבי אליהו בחור, בלשן ומדקדק עברי וחוקר המסורה, ממדקדקי העברית בימי הביניים, ומראשוני הכותבים ספרות ביידיש.
* ה'תקמ"ג – רבי חיים צאנזר, רב וראש הקלויז המפורסם בברודי.
* ה'תקע"א – רבי יעקב נאומבורג, רב ראש ישיבה באופנבך על המיין, פרשן המסכתות הקטנות.
* ה'תרפ"ג – מקס נורדאו, ממייסדי התנועה הציונית, הוגה דעות, נואם וסופר, הוגה חזון "יהדות השרירים". (נולד בה'תר"ט)
* ה'תרפ"ו – רבי חיים צבי טייטלבוים, רבה של סיגט והאדמו"ר מסיגעט. (נולד בי"ג בטבת ה'תר"ם)
* ה'תרל"ט – רבי רפאל יום טוב ליפמן היילפרין, רב ופוסק ליטאי, רבה של ביאליסטוק, שנודע בספרו "עונג יום טוב". (נולד בה'תקע"ו)
* ה'תשפ"ה – הרב יוסי שריד, מייסד ישיבת "קול המבשר" וממקימי קריית החינוך במבשרת ציון וכולל מר"ץ (נולד בה'תרצ"ט).

----
* ה' בשבט – ז' בשבט
* שבט

ה06
י06
פיונה שו

**פיונה שו** (באנגלית: **Fiona Shaw**; נולדה ב-10 ביולי 1958) היא שחקנית קולנוע, טלוויזיה ותיאטרון אירית מועמדת פרס טוני ושלושה פרסי אמי על תפקידיה בסדרות "להרוג את איב" ו"פליבג".

## ביוגרפיה
פיונה שו נולדה בשם פיונה מרי וילסון במחוז קורק שבאירלנד. אחרי סיום לימודיה באקדמיה המלכותית לאמנות הדרמה (RADA), הופיעה בעיקר על הבמה ב"תיאטרון הלאומי" ועם "התיאטרון השייקספירי המלכותי". היא זכתה לשבחים על הופעתה בתפקיד ג'וליה במחזה של ריצ'רד שרידן " The Rivals", בו גילתה את כשרונה הקומי.

פיונה היא לסבית .

בין יתר תפקידיה בתיאטרון היו סיליה ב"כטוב בעיניכם" (1984), מאדם דה וולאנג' ב"יחסים מסוכנים" (1985), קתרין ב"אילוף הסוררת" (1987), וכן גילמה את התפקיד הראשי במחזות "אלקטרה" (1988), "הנפש הטובה מסצ'ואן" (1989), "הדה גאבלר" (1991), "אביבה של מיס ברודי" (1998) וב"מדיאה" (2000).

ב-1995 כיכבה בעיבוד שנוי במחלוקת של המחזה "ריצ'רד השני", שבוים על ידי דבורה וורנר. שו שיתפה פעולה עם וורנר בהזדמנויות שונות על המסך ועל במת התיאטרון.

שו מופיעה גם בסרטי קולנוע וטלוויזיה, הסרטים הבולטים שהשתתפה בהם היו "כף רגלי השמאלית", "ג'יין אייר", "אהבה כמוסה" (על פי ספרה של ג'יין אוסטן "הטיית לב"), וגורמנגאסט. בסדרת סרטי "הארי פוטר" היא מגלמת את דמותה של פטוניה דרסלי, דודתו הנבזית של הארי פוטר.

ב-2001 הוענק לה אות מסדר האימפריה הבריטית (CBE).

ב-2018 החלה שו לגלם את קרולין מרטנס, ראש המחלקה הרוסית של MI6, בסדרת הטלוויזיה "להרוג את איב" של ערוץ BBC America. על תפקידה בסדרה זכתה בפרס באפט"א לטלוויזיה לשחקנית המשנה הטובה ביותר. עוד באותה שנה גילמה שו דמות של קצינה בכירה ב-MI6 במיני-סדרה "גברת וילסון".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה איריות
קטגוריה:שחקניות תיאטרון איריות
קטגוריה:להט"בים אירים
קטגוריה:מפקדים במסדר האימפריה הבריטית
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:אישים זוכי פרס אוליבייה
קטגוריה:אישים זוכי פרס דרמה דסק
קטגוריה:שחקניות לסביות
קטגוריה:זוכות פרס באפט"א לטלוויזיה לשחקנית המשנה הטובה ביותר
קטגוריה:במאי אופרה
קטגוריה:במאיות תיאטרון
קטגוריה:איריות שנולדו ב-1958
ארצ'יבלד לייטץ'

**ארצ'יבלד לייטץ**' (באנגלית: **Archibald Leitch**;
27 באפריל 1865, גלאזגו, סקוטלנד – 25 באפריל 1939) היה אדריכל סקוטי. הוא מפורסם בעיקר בשל תכנונם של אצטדיוני כדורגל ברחבי הממלכה המאוחדת.

עבודתו המוקדמת של לייטץ' התמקדה לרוב בבניית בתי חרושת ומפעלים בעיר הולדתו, גלאזגו. הוא החל בתכנון אצטדיונים בשנת 1899, כאשר נקרא לתכנן את אצטדיון אייברוקס, אצטדיונה החדש של גלאזגו ריינג'רס. האצטדיונים שתוכננו על ידיו נחשבו בתחילה ליותר מעשיים מאשר אלגנטיים או מעוצבים, וללא ספק הושפעו מעבודותיו המוקדמות בתכנון מבנים תעשייתיים. באופן טיפוסי, היציעים של לייטץ' נבנו בשתי דרגות, כאשר מעקות מוצלבים הותקנו בקדמת היציע העליון וכן נבנו גגות מכוסים זפת שקצותיהם פנו לעבר כר הדשא. מקטע הגג המרכזי היה בדרך כלל גדול באופן ניכר מהאחרים וכן שולב בו גמלון בולט.

גם לאחר אסון אייברוקס ב-1902, בו נהרגו עשרים ושישה אוהדים כאשר קרס מקטע באחד היציעים, לייטץ' נותר אדריכל מבוקש. במהלך ארבעת העשורים הבאים הפך לייטץ' לשם דבר בתחום אדריכלות הכדורגל בבריטניה ונטל חלק בתכנונם של יותר מעשרים אצטדיונים גדולים, ביניהם:

:*אולד טראפורד, מנצ'סטר
:*אייברוקס, גלאזגו
:*אנפילד, ליברפול
:*גודיסון פארק, ליברפול
:*הדל, סאות'המפטון
:*הדן , לונדון
:*האמפדן פארק, גלאזגו
:*הייבורי, לונדון
:*הילסבורו, שפילד
:*וייט הארט ליין, לונדון
:*וילה פארק, ברמינגהאם
:*טיינקאסל פארק , אדינבורו
:*לידס רואד , האדרספילד
:*מוליניו, וולברהמפטון
:*מיין רואד , מנצ'סטר
:*סטאמפורד ברידג', לונדון
:*סלהרסט פארק, לונדון
:*סלטיק פארק, גלאזגו
:*פראטון פארק , פורטסמות'
:*קרייבן קוטג', לונדון
:*רוקר פארק , סנדרלנד
:*וינדזור פארק, בלפסט

רבות מעבודותיו של לייטץ' נהרסו מאז הקמתן (מרביתן בעקבות פרסום דו"ח טיילור והמעבר לאצטדיונים כל-מושביים, כלומר ללא יציעי עמידה), ביניהן יציע טריניטי רואד בווילה פארק, שנחשב לאחת מעבודותיו הטובות ביותר ונהרס בשנת 2000. היציע המרכזי בקרייבן קוטג' וחזית היציע המרכזי באייברוקס עומדים על כנם עד עצם היום ורשומים כמבנים המיועדים לשימור.

## קישורים חיצוניים

קטגוריה:גלאזגו
קטגוריה:אדריכלים בריטים במאה ה-19
קטגוריה:אדריכלים בריטים במאה ה-20
קטגוריה:בריטים שנולדו ב-1865
קטגוריה:בריטים שנפטרו ב-1939
קטגוריה:אדריכלים סקוטים
גביע רוס

**גביע רוס** (באנגלית: **Rous Cup**) היה תחרות כדורגל שנערכה במשך מספר שנים בסוף שנות ה-80 בין אנגליה, סקוטלנד ובשנים המאוחרות שלה נבחרת אורחת מדרום אמריקה.

## סקירה והיסטוריה
מפעל גביע רוס קם במקומה של אליפות הבית הבריטית שהופסקה בשנת 1984 ונקרא על שמו של סר סטנלי רוס, לשעבר מזכיר התאחדות הכדורגל הבריטית ונשיא פיפ"א. ייעודו המקורי של הגביע היה לערוך את המשחק השנתי בין אנגליה וסקוטלנד שבוטל עם הפסקתה של אליפות הבית הבריטית. בשל כך נערכה התחרות במתכונת של משחק בודד, כאשר יתרון הביתיות הוחלף מדי שנה, והמנצחת במשחק הייתה מוכתרת כזוכה בגביע. המשחק היה נערך בתחילת הקיץ, בדרך כלל מיד בתום עונות הכדורגל של הליגות המקומיות.

לאחר שנתיים במתכונת המקורית, הוחלט להזמין מדי שנה נבחרת דרום אמריקאית אחרת כדי להוסיף עניין לתחרות וכן למלא את רצונן של אנגליה וסקוטלנד להתחרות בנבחרות חזקות יותר, שהיה אחת הסיבות לביטול אליפות הבית הבריטית. מכיוון שכעת כללה התחרות שלוש נבחרות, הוחלט להחליף את שיטת הניקוד לשיטת ליגה. כל נבחרת שיחקה מול שתי הנבחרות האחרות - כאשר על ניצחון ניתנות 2 נקודות, על תיקו נקודה אחת לכל אחת מהנבחרות והפסד לא מזכה את הנבחרת בנקודות. כמו כן שימש מאזן השערים להכרעה במקרים של שוויון נקודות בטבלת הליגה. במתכונת זו המשיכו אנגליה וסקוטלנד להחליף ביניהן את הביתיות, כאשר הנבחרת האורחת שיחקה את שני משחקיה בחוץ.

לאחר חמש שנים בלבד, בוטל המפעל ב-1989. המשחק השנתי בין אנגליה וסקוטלנד - היריבות הוותיקה ביותר בכדורגל הבינלאומי - לא התקיים מאז באופן רשמי, אלא רק במקרים בהם הוגרלו שתי הנבחרות לשחק זו מול זו: ביורו 1996 ובפלייאוף במסגרת מוקדמות יורו 2000.

## תוצאות וזוכות
### 1985
סקוטלנד 1 - 0 אנגליה

**הזוכה**: סקוטלנד

### 1986
אנגליה 2 - 1 סקוטלנד

**הזוכה**: אנגליה

### 1987
אנגליה 1 - 1 ברזיל

סקוטלנד 0 - 0 אנגליה

סקוטלנד 0 - 2 ברזיל

**הזוכה**: ברזיל

### 1988
סקוטלנד 0 - 0 קולומביה

אנגליה 1 - 0 סקוטלנד

אנגליה 1 - 1 קולומביה

**הזוכה**: אנגליה

### 1989
אנגליה 0 - 0 צ'ילה

סקוטלנד 0 - 2 אנגליה

סקוטלנד 2 - 0 צ'ילה

**הזוכה**: אנגליה

## קישורים חיצוניים
* גביע רוס באתר RSSSF

רוס
קטגוריה:תחרויות כדורגל לא פעילות
אלי לוונטל

**אלי (אלימלך) לוונטל** (נולד ב-18 במרץ 1953) הוא כדורגלן עבר ישראלי ששיחק בעמדת הקשר בהפועל חיפה ובנבחרת ישראל, וכיום משמש כפרשן.

## קריירה
לוונטל גדל בשכונת קריית אליעזר והחל את דרכו בקבוצת הנערים של הפועל חיפה. בגיל 17 בלבד, הצטרף לשורותיה של קבוצת הבוגרים שבה כיכבו כבר שנים: יוחנן וולך, יצחק אנגלנדר ואבא גינדין. באותן שנים, רק שני שחקני נוער הצליחו לפלס דרכם מהנוער ל'הרכב המשוריין', לוונטל ויוסי ליפשיץ. לוונטל הפך מהרה לשחקן אהוד על אוהדי הקבוצה אשר שיחקה באצטדיון קריית חיים לעיני למעלה מ-15,000 אוהדים בכל משחקיה הגדולים. לוונטל היה שותף מלא לזכייה בגביע המדינה תחת שרביטו של המאמן יעקב גרונדמן בשנת 1974.

בעונת  נאבקה הפועל חיפה עם הפועל באר שבע על תואר האליפות ופגשה את יריבתה העירונית מכבי חיפה במשחק גורלי עבורה. גם עבור מכבי היה זה משחק מכריע, שכן כל תוצאה פרט לניצחון משמעותה ירידה לליגה השנייה. לוונטל הצטיין במשחק ואף הבקיע, ולולא ביטול מאוחר יותר של משחק אחר שהתקיים במחזור על ידי ההתאחדות לכדורגל, הייתה מכבי חיפה יורדת לליגה השנייה. לוונטל הפך לשנוא האוהדים אחרי אותו דרבי בקריית חיים לעיני 16,500 צופים. אוהדי מכבי כעסו, ולוונטל, אשר התחתן שבוע לאחר מכן, זכה לחתונה מתוקשרת ומאובטחת היטב תוך חשש לחייו.

בשנת 1978, שער שהבקיע לוונטל נגד מכבי תל אביב גרם להישארותה של הפועל חיפה בליגה. לאחר עזיבתם של מספר שחקנים בולטים בקבוצה נחלשה הפועל חיפה, ולא עלה בידו של לוונטל להשאיר את הקבוצה בליגה הראשונה. לוונטל הספיק לשחק בבית"ר ירושלים, מכבי שפרעם ובית"ר חיפה לפני שפרש ממשחק פעיל.

לזכותו של לוונטל 25 הופעות בנבחרת ישראל, ובמדיה כבש שער אחד, במשחק ידידות מול נבחרת ארצות הברית שנערך באצטדיון וסרמיל בשנת 1975. הוא אף זכה לשחק באולימפיאדת מונטריאול בשנת 1976, ואת הופעתו האחרונה בנבחרת ערך במשחק מול נבחרת קוריאה הדרומית בסיאול, במסגרת מוקדמות מונדיאל 1978.

לאחר שפרש שימש כמאמן קבוצת הנוער של הפועל חיפה. לוונטל מועסק כנהג אגד, מקצוע אשר התחיל כבר בתחילת שנות ה-70. מתחילת שנות האלפיים כותב לוונטל טור שבועי במדור הספורט של מקומון ידיעות תקשורת, "ידיעות המפרץ". כמו כן, משמש פרשן בתוכניות הספורט של רדיו חיפה.

## ראו גם
*ישראל במשחקי אסיה

## קישורים חיצוניים

* לוונטל מוריד את מכבי חיפה לליגה השנייה בשבת הגדולה, באתר הרשמי של מכבי חיפה

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני נבחרת ישראל
קטגוריה:כדורגלנים אולימפיים ישראלים
קטגוריה:משתתפים ישראלים באולימפיאדת מונטריאול (1976)
קטגוריה:כדורגלנים באולימפיאדת מונטריאול (1976)
קטגוריה:פרשני כדורגל ישראלים
קטגוריה:קריית אליעזר (חיפה): אישים
קטגוריה:ישראלים שנולדו ב-1953
מוטאנט (קומיקס)

**מוטאנט** בקומיקס מדע בדיוני הוא מונח המתאר יצור שעבר מוטציה כלשהי. המוטאנט עשוי להיות אדם או בעל חיים, דמות טובה או רעה, גיבור-על או נבל-על.

ברוב המקרים המוטאנט הוא אדם אשר קיבל יכולת כלשהי או מאפיין פיזי בעקבות המוטציה, כמו כוח על-טבעי או מראה חריג, ועקב כך הוא הופך ל"אדם עליון". במקרים אחרים המוטאנט הוא בעצם בעלי חיים שקיבל מאפיינים אנושיים בהם אינטליגנציה אנושית, יכולת דיבור ובדרך כלל גם ידיים דמויות ידי אדם. הדוגמה הבולטת ביותר למוטאנטים בקומיקס היא הדמויות הרבות המופיעות באקס-מן, "בני אדם עליונים" שנחשבים כשלב הבא בהתפתחות האבולוציונית, ואינם מתקבלים בזרועות פתוחות בידי בני האדם הרגילים. דוגמה בולטת עבור קומיקס המשלב חיות שעברו מוטציה הוא צבי הנינג'ה.

במקרים רבים ישנו מכנה משותף למוטאנטים: הדחייה מהחברה. במקרים רבים דמויות המוטאנטים נדחות על ידי בני האדם ה"רגילים" בעולם הבדיוני עקב שונותן. מוטיב זה משמש להעברת לקחים חברתיים, כגון קבלת השונה ומאבק בגזענות.

בזיכיון האקס-מן נהוג לסווג מוטאנטים לפי עוצמתם. מוטאנטים מסוג אפסילון הם החלשים ביותר ואצלם המוטציה היא רק נזק (לרוב הופעה חיצונית חריגה ודוחה) ללא שום תועלת. רמות דלתא (הנמוכה) עד אלפא (הגבוהה) מבטאות דרגות עוצמה ושליטה ביכולת המוטאנטית – שלה יש תועלת – כמו גם מראה חיצוני ויכולת להסתיר את המוטציה. המוטאנטים החזקים ביותר מוגדרים ברמת אומגה, והיכולות המיוחדות שלהם הן העוצמתיות ביותר בסוגן ויש לבעליהן שליטה מלאה עליהן.

## קישורים חיצוניים
* הגדרת המונח, כפי שהוא מופיע ביקום DC של DC קומיקס
* [הגדרת המונח](https://marvel.fandom.com/wiki/Mutants_(Homo_superior)), כפי שהוא מופיע ביקום מארוול של מארוול קומיקס

קטגוריה:קומיקס
תגובת שיקוע

ממוזער
**תגובת שיקוע**, ובלועזית: **פְּרֶסיפּיטציה** (באנגלית: precipitation), היא תוצר ערבוב של שתי תמיסות. בתגובת שיקוע, נוצר מומס במצב מוצק שנקרא **משקע**, בתוך הממס שלרוב הוא מים. החומר החדש שמורכב משתי התמיסות ישקע לתחתית הנוזל, אלא אם כן הנוזל צפוף יותר ממנו, ובמקרה זה יצוף. משקע יכול להיווצר גם כאשר התמיסה הופכת רוויה כלומר ריכוזי המומסים עולים מעל קבוע מכפלת המסיסות בעקבות אידוי נוזל. 

## תהליך שיקוע של תרכובות יוניות
בעת ערבוב שתי תמיסות של תרכובות יוניות, יון חיובי (מתכת) מתרכובת אחת ויון שלילי (אל-מתכת) מהתרכובת השנייה מתאחדים לתרכובת נפרדת. המשקע לרוב נוצר במצב צבירה מוצק.

דוגמה:
ערבבו את התמיסה של התרכובת היונית נתרן כלורי (NaCl) אשר מורכבת מהיסודות נתרן וכלור, ואת התמיסה של התרכובת כסף חנקתי (AgNO3) אשר מורכבת מהיסוד כסף ומיון חנקתי. מערבוב תמיסות שתי התרכובות נוצרה תרכובת חדשה: **כסף כלורי** (AgCl) במצב צבירה מוצק (solid), זהו המשקע.
שני היונים הנותרים, נתרן ויון חנקתי אינם מצטרפים לתרכובת ונשארים פרודים. יונים שאינם לוקחים חלק בתגובת שיקוע נקראים **יונים משקיפים**, ונמצאים במצב מימי (aqueous) כאשר הם מוקפים במולקלות קוטביות של מים.

התהליך לעיל מיוצג כימית כך:

{AgNO_3}_{(aq)} + {NaCl}_{(aq)} \longrightarrow {AgCl}_{(s)} + {Na^+}_{(aq)} + _{(aq)}

**ניסוח הנטו** של תגובת השיקוע ייוצג כימית כך:

{Ag^+}_{(aq)} + {Cl^-}_{(aq)} \longrightarrow AgCl_{(s)}

### יונים משקיפים
באופן תאורטי, תגובת שיקוע יכולה להתרחש גם על ידי זוג היונים השני (היונים המשקיפים, יון הנתרן (Na+) והיון החנקתי (-NO3), יגיבו, אך בפועל אין התגובה מתרחשת. יונים אשר ממוקמים בטור הראשון של הטבלה המחזורית – מתכות אלקליות (כלומר, בעלי אלקטרון אחד ברמת האנרגיה האחרונה שבאטום) אינם יוצרים תרכובות יוניות קשות תמס היוצרות משקע. כמו כן, קטיון האמוניום (+NH4) גם הוא יוצר תרכובות יוניות קלות תמס.

## ראו גם
* יון
* קשר יוני
* מסיסות (מים)

## קישורים חיצוניים

* 

## הערות שוליים

שיקוע
קטגוריה:גאוכימיה
קטגוריה:הפרדת נוזלים-מוצקים
תאוריית התלות (מדעי החברה)

**תאוריית התלות** היא מקבץ תאוריות במדעי החברה, פרי יצירתם של אינטלקטואלים שונים, ובמרכזה תפיסת עולם הגורסת כי מדינות תת-מפותחות ועניות בפריפריה העולמית מנוצלות בידי מדינות מפותחות ועשירות במרכז במטרה לשמר את עושרן וצמיחתן הכלכלית. נוסף על כך, עוניין של המדינות התת-מפותחות, כך טוענת התאוריה, הוא תוצאה של אופי השתלבותן במערכת העולמית, ותפקידן בו במסגרת "חלוקת העבודה" העולמית, ולא, כפי שטוענים כלכלנים חסידי תאוריית השוק החופשי, תוצאה מהשתלבותן החלקית בו. משום כך עוסקת התאוריה ביחסים שבין מדינות מפותחות ומדינות "תת-מפותחות", ולא "מתפתחות".

הנחות היסוד של התאוריה הן:
*מדינות עניות מספקות חומרי גלם מאוצרות טבע שבשטחן, כוח עבודה זול, יעד לטכנולוגיה מיושנת ושוק למוצרי המדינות המפותחות. ללא כל אלו לא יוכלו המדינות המפותחות לשמר את רמת החיים הגבוהה ממנה נהנים תושביהן.
*המדינות המפותחות מנציחות באופן אקטיבי, גם אם לא בהכרח מודע, מצב של תלות באמצעות יוזמות פוליטיות מגוונות. תלות זו היא מרובת פנים וקשורה בכלכלה, תקשורת, פוליטיקה, בנקאות, חינוך וכל הבט אחר של פיתוח משאבי אנוש.
*ניסיונות מצדן של המדינות התת-מפותחות להתנגד למצב התלות מסתיים בסנקציות כלכליות או פלישה צבאית ושליטה צבאית. משום כך תומכים רבים מהתאורטיקנים של תאוריית התלות במהפכה חברתית שתחולל שינוי עמוק באופן חלוקת העושר.

התאוריה הופיעה לראשונה כתגובה לתאוריות ליברליות של סחר חופשי בשנות ה-50 של המאה ה-20 מבית מדרשו של ראול פרביץ' (Prebisch), שמחקרו במסגרת ECLA הראה כי עושרן של מדינות עניות נטה לקטון, בעוד שעושרן של מדינות עשירות - לגדול. פול באראן (Baran) פיתח תאוריית תלות בהשפעת הניתוח המרקסיסטי, וזו התפתחה במהירות לאסכולות שונות. אחדים, כגון אנדרה גונדר פרנק (Gunder Frank), התאימו את התאוריה למרקסיזם. תאוריות תלות "סטנדרטיות" אחרות, לעומת זאת, נבדלות ממרקסיזם בהתנגדותם לבינלאומיות, בדחייתם את התקווה לקידמה במדינות תת-מפותחות באמצעות תיעוש או מהפכה משחררת. טאוטוניו דוס סנטוס תיאר "תלות חדשה", המתמקדת ביחסי הפנים והחוץ כאחד של המדינות התת-מפותחות בפריפריה. פרננדו אנריקה קרדוזו, נשיא ברזיל לשעבר וסוציולוג במקצועו, כתב רבות על התלות בזמן שהיה בגלות פוליטית, וטען כי התאוריה מהווה גישה טובה ללימוד ההבדלים הכלליים בין מרכז ופריפריה. הסוציולוג האמריקני עמנואל ולרשטיין עידן את ההיבט המרקסיסטי של התאוריה וכינה אותה בשם "המערכת העולמית".

תאורית התלות הפכה פופולרית בשנות ה-60 וה-70 כביקורת על תאוריית המודרניזציה (המוכרת גם בשם "תאורית הפיתוח") שלאור המשך העוני בחלקים נרחבים של העולם, נראה היה כי כשלה. לקראת סוף המאה ה-20 דעכה קרנה של תאוריית התלות, בעיקר לנוכח גידולן של כלכלות מזרח אסיה והודו. אף על פי כן התאוריה עדיין נפוצה בדיסציפלינות כגון היסטוריה ואנתרופולוגיה, בין אם לחיוב ובין אם לשלילה.

גרסה קיצונית של תאוריית התלות שימשה כחלק מהבסיס התאורטי למפלגה הקומוניסטית של קמבודיה. המדיניות פותחה במסגרת לימודי תואר שלישי בפריז של פעילים בכירים במפלגה הקומוניסטית של קמבודיה ("קבוצת פריז").

## קישורים חיצוניים
*מבוא לתאורית התלות 
*תומר ריבל, סדר כלכלי עולמי חדש לשנות השבעים, באתר e-mago.co.il
* 

קטגוריה:מרקסיזם
קטגוריה:תאוריות במדע המדינה
קטגוריה:קולוניאליזם
קטגוריה:יחסים בין-לאומיים
קטגוריה:מקרו-כלכלה
קטגוריה:תאוריות כלכליות
קטגוריה:ריבוד ואי שוויון
מספר אבה

שמאל|ממוזער|300px|דיאגרמת אבה
**מִסְפַּר אַבֶּה** (Abbe) הוא גודל חסר ממד המבטא את הנפיצה (דיספרסיה) של אור בחומר. הנפיצה היא השתנות מקדם השבירה עם אורך הגל. ככל שהנפיצה גדולה החומר יהיה "יעיל" יותר בהפרדת אור לבן למרכיביו הספקטרליים. המספר קרוי על שמו של הפיזיקאי הגרמני ארנסט אבה (Ernst Abbe; 1840–1905) שהגדיר אותו.

## הגדרת מספר אבה
:V = \frac{ n_D - 1 }{ n_F - n_C }

כאן:
* \ V הוא מספר אבה
* \ n_D הוא מקדם השבירה של החומר באורך גל 589.2nm (קו D של נתרן)
* \ n_F הוא מקדם השבירה של החומר באורך גל 486.1nm (קו F של מימן)
* \ n_C הוא מקדם השבירה של החומר באורך גל 656.3nm (קו C של מימן)

ככל שמספר אבה נמוך יותר הנפיצה גדולה יותר, מכיוון שהפרש מקדמי השבירה נמצא במכנה. מספר אבה הוא מדד לנפיצה רק בתחום האור הנראה של הספקטרום.

משתמשים במספר אבה לאפיין זכוכיות מבחינה אופטית. לבדולח מספר אבה נמוך מ-50, ויכול להגיע עד 20 בהרכבי בדולח כבדים (תכולת עופרת גבוהה). בזכוכיות אופטיות מספר אבה גדול מ-50 ומגיע ל-80 בזכוכיות פלואורידיות.

קיימת הגדרה חלופית למספר אבה שבה \ D הוא קו פליטה של הליום ב-587.56 ננומטר.

מתכננים של מערכות אופטיות נוהגים להשתמש ב**דיאגרמת אבה** לבחירת החומרים שמהם ייוצרו אלמנטים אופטיים שונים. בדיאגרמה מופיעים סוגי זכוכיות שונים בהתאם לתכונותיהן האופטיות: הציר האנכי הוא מקדם השבירה והציר האופקי הוא מספר אבה. כל הרכב זכוכית הוא נקודה בדיאגרמה.
## קישורים חיצוניים

קטגוריה:אופטיקה
קטגוריה:זכוכית
קטגוריה:גדלים פיזיקליים חסרי ממדים
איבריה (חברת תעופה)

[שמאל|ממוזער|250px|[בואינג 400–747, החברה הפעילה עד שנת 2006 מספר מטוסים מדגם זה]]
[שמאל|ממוזער|250px|מטוסי [איירבוס A319 ו-A320 של החברה במדריד.]]
[ממוזער|250px|[איירבוס A350-900 של החברה]]
**איבריה** (בספרדית: **Iberia**; רשמית: **.Iberia Líneas Aéreas de España, S. A**) היא חברת התעופה הלאומית של ספרד. בסיסה הראשי נמצא בנמל התעופה מדריד-בראחס שבמדריד. שם החברה נגזר משם חצי האי האיברי בו שוכנות ספרד ופורטוגל.

## תולדות החברה
החברה נוסדה ב-28 ביוני 1927 וטיסותיה החלו ב-14 בדצמבר של אותה שנה בקו בין מדריד לברצלונה.
בשנת 1946 החברה הייתה לחברה הראשונה המפעילה טיסות בין אירופה לבין דרום אמריקה בקו מדריד - בואנוס איירס כשהיא משתמשת במטוס מדגם דאגלס DC-4.
בשנת 2001 הופרטה החברה.

ב-8 באפריל 2010 הודיעו איבריה ובריטיש איירווייז על מיזוגן תחת חברה חדשה שייסדו בשם International Airlines Group. שתי החברות ממשיכות לפעול בצורה נפרדת ובמותגים נפרדים גם לאחר המיזוג.

## צי המטוסים
צי המטוסים של החברה נכון לנובמבר 2024:

## פעילות החברה בישראל
עד תחילת מלחמת חרבות ברזל החברה הפעילה 2 טיסות יומיות בין נמל התעופה מדריד-בראחס לנמל התעופה בן-גוריון. הטיסות מתבצעות במטוסים מדגם איירבוס A321neo.

החברה הפסיקה לטוס לישראל במלחמת חרבות ברזל וחזרה לבצע טיסה יומית בין תל אביב למדריד באוקטובר 2025. הטיסות מבוצעות במטוסי האירבס A321NEO של החברה.

בנוסף, לחברה הסכם קוד שייר עם חברת אל על בקווים שזו מפעילה בתדירות של שתי טיסות יומיות למדריד וברצלונה.

## חברות בת
* אייר נוסטרום
* איבריה אקספרס

## קישורים חיצוניים

* 
* 

 מדיה וקבצים בנושא איבריה איירליינס באתר Airliners.net

## הערות שוליים

קטגוריה:חברות תעופה לאומיות
קטגוריה:חברות תעופה ספרדיות
קטגוריה:Oneworld
קטגוריה:חברות ממשלתיות שהופרטו
יפתח זייד

**יפתח זייד** (2 בנובמבר 1920 – 24 בדצמבר 2006) היה חקלאי, ואלוף ישראל באגרוף בשנות הארבעים. אלוף המכביה החמישית (1957) במשקל חצי כבד.

## ביוגרפיה
יפתח זייד נולד ב-1920 בירושלים, לציפורה ואלכסנדר זייד, תאום ליוחנן ואח לגיורא וכוכבת.

הוא התגורר בשייח אבריק בעמק יזרעאל, כמו שאר אחיו, מאז שהוריו עברו למקום ועד למותו. למד בבית הספר היסודי של כפר יהושע, אחר כך למד חקלאות בפנימייה של בית הספר מקוה ישראל בשנים 1936 עד 1938. היה ממארגני אחד הגרעינים שהקימו את קיבוץ גבעות זייד ב-1940.

יפתח זייד היה אלוף ישראל באגרוף במשקל חצי כבד בשנות הארבעים במדי קבוצת הפועל חיפה. מעולם לא הפסיד בקרב ואת רובם ניצח בנוקאאוט בסיבוב הראשון או השני. התחרה גם בהדיפת כדור ברזל, כדורגל והטלת כידון.

בשנות החמישים עבר לעסוק בחקלאות. הקים עדר צאן והיה מומחה לגידולים חקלאיים.

בשנת 1976 השתתף בקורס מאמני האגרוף הראשון במכון וינגייט. בשנות השמונים הדריך במשך כמה חודשים בני נוער במועדון האגרוף "כפפות הזהב" שחברו אברהם גפני מקבוצת הפועל חיפה של שנות הארבעים פתח בקריית טבעון. נפטר ב-24 בדצמבר 2006.

### חיים אישיים
נישא לכרמלה רבינוביץ ונולדו להם שלושה ילדים.

## לקריאה נוספת
* סיפור חייה של כרמלה זייד - אשתו של הבן-יפתח זייד. אתר carmonia

## קישורים חיצוניים
* 

## הערות שוליים

יפתח
קטגוריה:מתאגרפים יהודים
קטגוריה:אלופי המכביה
קטגוריה:תאומים ישראלים
קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:אישים הקבורים בבית הקברות של אגודת השומרים
קטגוריה:יתומי פעולות האיבה
קטגוריה:יתומי חללי מערכות ישראל
קטגוריה:ישראלים שנולדו ב-1920
קטגוריה:ישראלים שנפטרו ב-2006
אולי הפעם (תוכנית טלוויזיה)

**אולי הפעם** היא סדרת דרמה-קומית ישראלית יומית העוסקת בעולמם של רווקים ורווקות בשנות השלושים לחייהם. הסדרה כללה 2 עונות ו-100 פרקים ושודרה בשנים 2007–2008. הסדרה משודרת בשידורים חוזרים בערוץ 24 במהלך השנים 2024 ו־2025.

במוקד הסדרה שישה צעירים התרים אחר אהבה וקשר זוגי, כשבמוקד עומדים הקשר בין **נגה ירושלמי** (ורד פלדמן) לבן זוגה בעבר, **מייק דסה** (אורי פפר) והתערבות ביניהם אם תצליח ירושלמי למצוא לה בן זוג עד ערב השנה החדשה, או שתעניק סיכוי נוסף לדסה, שבגד בה בעבר.

עוד שיחקו בעונתה הראשונה של הסדרה:
* מיכל ינאי בתפקיד שדרית הרדיו, דפנה גור.
* נתי קלוגר היא עידית ירושלמי, אחותה של נגה, בעלת משרד אדריכלים, אותו ניהלה עם החבר שלה ערן.
* ירון ברובינסקי, ערן, החבר והשותף העסקי של עידית.
* קרן ברגר, רוני, העובדת במשרדם של עידית וערן. בהמשך, זוגתו החדשה של ערן.
* אקי אבני היה אילן אטיאס, בעל משתלה גרוש טרי עם ילד ומעסיקו של מייק, המחפש לעצמו בת זוג חדשה.
* יובל סמו גילם את איל, שותפו לדירה של מייק דסה, שלא הצליח למצוא לו דייטים.

העונה השנייה מתרחשת כחצי שנה לאחר סיום אירועי העונה הראשונה. עידית סגרה את המשרד ועברה לעבוד כשכירה במשרד של אדריכלים. בעלי המשרד הוא יואל שץ (דב נבון) והוא מטיל פרויקטים לביצוע בידי עידית ובידי המתחרה שלה במשרד, גיא בנבנישטי (שי גולדשטיין). עמרי טולדנו (ליאור מילר), הוא איש עסקים שנכנס לשותפות בברדוגו ובהמשך יהיה בן זוגה של נגה ואחד הבוסים של מייק. שירה (נטע ריסקין), זוגתו החדשה של מייק, היא שוקולטיירית בעלת בוטיק לשוקולד, ואיתה עובד אסי (אבי גרייניק).
אילן חוזר מתאילנד עם בנו וגרושתו יפעת (אורנה פיטוסי), והם חוזרים לחיות ביחד, אך הוא עדיין עם רגשות כלפי עידית.

## קישורים חיצוניים
* 

* אולי הפעם, באתר yes וואלה! (בארכיון האינטרנט)
*

## הערות שוליים

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2007
קטגוריה:yes הטלוויזיה בלוויין: תוכניות וסדרות
מיון אפרוחים

ממוזער
שמאל|ממוזער|300px|אפרוחים במהלך מיון
**מיון [[אפרוח]]ים** מהווה פרקטיקה שגורה בתעשיית הביצים המתבצעת במדגרה לאחר בקיעת הביצים. במהלך המיון מופרדים אפרוחים זכרים (אשר אינם יכולים להטיל ביצים) וכן אפרוחות הסובלות מפגמים, ומושמדים.
המיון מתבצע על ידי עובדים הבוחנים את מינו של האפרוח. ההבחנה מתבצעת באמצעות השוואת 2 שורות של נוצות באחת מהכנפיים, כאשר אורך הנוצות אצל הנקבות אינו זהה וכך ניתן להבדילן מהזכרים.

בחקלאות המודרנית מגדלים זנים שונים של תרנגול הבית ששונו גנטית כדי להתאימם להטלת ביצים (וזנים אחרים ששונו גנטית - לבשר עוף). בלולי הטלה אין למגדלים צורך באפרוחים זכרים שכן אינם יכולים להטיל. גידולם לבשר אינו משתלם מבחינה כלכלית מכיוון שקצב גדילתם איטי וגודל החזה שלהם קטן יחסית למקובל בזנים המיועדים לבשר עוף (באפרוחים המיועדים לגידול לבשר, מופרדים ומושמדים באופן דומה האפרוחים הסובלים ממומים או פגמים). ארגונים לזכויות בעלי-חיים ורווחת בעלי חיים מבקרים את שיטות הריגת האפרוחים הלא רצויים (בחשמול, גריסה, חנק או מעיכה) ואת הרג האפרוחים בכללו.

בדצמבר 2013 נערך דיון בוועדת החינוך של הכנסת על הצורך בהסדרה חוקית לנושא. ב-7 בינואר 2014 התפרסם תחקיר כלבוטק על השמדת אפרוחים.

נכון להיום (2017), המינוח השיווקי "ביצי חופש" נוגע לתנאי הגידול של האפרוחות הנבחרות, אך אינו טוען להימנעות מהליך הברירה וההשמדה של אפרוחים ממין זכר וכו' המתואר לעיל.

## ראו גם
*מגרסת אפרוחים

## קישורים חיצוניים

* 'נאגטס'- סרטון ביקורת המתעד מיון אפרוחים, מתוך יומן חייתי.
* 
*תיעוד של מיון אפרוחים שצולם במסגרת התוכנית יומן חייתי.
*סרטון מתוך תחקיר כלבוטק 31.11.2010, הכולל תיעוד של המתת האפרוחים.

## הערות שוליים

קטגוריה:חקלאות עופות
קטגוריה:זכויות בעלי חיים
דניאל מנדלסון

**דניאל מנדלסון** (באנגלית: **Daniel Mendelsohn**; נולד ב-1960 בלונג איילנד, ניו יורק) הוא סופר, מבקר ספרות, מתרגם ואיש אקדמיה יהודי אמריקאי.

## ביוגרפיה
מנדלסון למד לימודים קלאסיים באוניברסיטת וירג'יניה ובאוניברסיטת פרינסטון, שם זכה במלגת מחקר במחלקת מדעי הרוח. לאחר שקיבל תואר דוקטורט, ב-1994, הוא החל בקריירה מצליחה כעיתונאי בכתבי העת "ניו יורקר", "הניו יורק טיימס", "The New York Review of Books" ו"אסקווייר". כעיתונאי הוא זכה בפרסים על ביקורות הספרים והתיאטרון שלו. כיום הוא פרופסור למדעי הרוח במכללת בארד. 

ב-1999 יצא לאור ספרו הראשון, "החיבוק החמקמק" (*The Elusive Embrace*), שזכה לשבחים רבים ונבחר כספר השנה על ידי ה"ניו יורק טיימס" וה"לוס אנג'לס טיימס". הספר עוסק בחייו החצויים של מנדלסון כהומוסקסואל בניו-יורק המגדל ילד עם ידידה באחד הפרוורים, ומשולב בסיפורים מההיסטוריה של משפחת הסופר והרהורים על התרבות הקלאסית והרלוונטיות שלה לימינו. 

ב-2005 הוא זכה במלגת גוגנהיים על תרגומיו לאנגלית משירי קוואפיס; ספר ובו מכלול שירתו של קוואפיס בתרגומו ראה אור ב-2009.

ב-2006 יצא לאור ספרו "האבודים - שישה מתוך שישה מיליון", המתאר בלשון לירית, המושפעת מפרוסט ומזבאלד, את מסעו בחיפוש אחר עקבות שישה מבני משפחתו שנספו בשואה. גם ספר זה זכה לשבחי הביקורת (יצא לאור בעברית באפריל 2008 בהוצאת ספרי עליית הגג / ידיעות ספרים). בשנת 2007 הספר זכה בצרפת בפרס מדיסיס לספרות זרה (Médicis étranger).

ב-2008 ראה אור הספר "כמה זה יפה, וכמה קל לשבור את זה" (*How Beautiful It Is And How Easily It Can Be Broken*), אוסף של מסות ומאמרי ביקורת בנושאי אמנות, קולנוע, תיאטרון וספרות. אוסף מאמרים שני בשם "מחכים לברברים" (*Waiting for the Barbarians*, על שם שיר של קוואפיס), ראה אור ב-2012.

## קישורים חיצוניים

* 
* ריאיון עם דניאל מנדלסון באתר Random House  
* 
* 
* 
* 
* ריאיון עם דניאל מנדלסון באתר יד ושם
* בלהה שילה, האבודים - סיפור המתים או סיפור החיים? - על ספרו של מנדלסון, באתר יד ושם
* ג'קי מצגר, ביקורת על ספרו של מנדלסון **[[האבודים - שישה מתוך שישה מיליון]]**,  באתר יד ושם
מפרי עטו:
*  (מתוך ספרו "האבודים")
* 

קטגוריה:אמריקאים ילידי מדינת ניו יורק
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:להט"בים אמריקאים
קטגוריה:להט"בים יהודים אמריקאים
קטגוריה:מתרגמים אמריקאים
קטגוריה:מתרגמים יהודים
קטגוריה:יהודים אמריקאים
קטגוריה:בוגרי אוניברסיטת וירג'יניה
קטגוריה:בעלי תואר דוקטור מאוניברסיטת פרינסטון
קטגוריה:סגל קולג' בארד
קטגוריה:זוכי פרס מדיסיס לסופר זר
קטגוריה:סגל ניו יורקר
קטגוריה:אמריקאים שנולדו ב-1960
קטגוריה:זוכי פרס הים התיכון
גיורא זייד

220px|שמאל|ממוזער|גיורא זייד עם ידידו, מוחמד אבו סודה
ממוזער|שמאל|כתובת תחת התמונה שמצד ימין - אלכסנדר זייד וידידו ראשיד
**גיורא זייד** (אוקטובר 1914 – 28 בינואר 2005) היה איש מערכת הביטחון בישראל.

## ביוגרפיה
גיורא זייד הוא בנם של אנשי השומר ציפורה ואלכסנדר זייד. נולד בתל עדשים וגדל בכפר גלעדי.

בשנת 1924 עברה המשפחה לשייח אבריק, שם התגורר בדומה לשלושת אחיו, ילדיו ונכדיו עד ליום מותו.

ב-1938 נרצח אביו אלכסנדר, על ידי הבדווי מוחמד קאסם טבאש. גיורא ביקש לנקום את דמו, כמנהג הבדווים, אך יגאל אלון הניאו מכך. בשנת 1942 הוחלט על ידי הפלמ"ח לשלוח חוליית חיסול על מנת להרוג את קאסם טבאש.

לפני קום מדינת ישראל הצטרף לשירות הידיעות של ההגנה.
במהלך מלחמת העצמאות יזם ביחד עם משה דיין את "ברית הדמים", הסכם שהעביר גדוד דרוזי מסוריה, בהנהגת איסמעיל קבלאן, ללחימה לצד ישראל.

בתום מלחמת העצמאות נעשה זייד לבכיר בממשל הצבאי שהוקם כדי לפקח ולשלוט על ערביי ארץ ישראל. הוא עסק בגיוס דרוזים ובדווים בני הגליל לשרת בצה"ל.

בשנות השבעים שימש זייד כיועץ ראש הממשלה לענייני ערבים.

זייד, שגדל מוקף בשכנים בדווים, דיבר ערבית רהוטה מגיל צעיר והיה בקיא בגינוני הכבוד ובמנהגים המקובלים בעולם הערבי. על אף שאביו אלכסנדר נרצח על ידי מתנקש בדואי בתקופת המרד הערבי הגדול, שמר זייד עד שנותיו האחרונות על קשר רציף ובלתי אמצעי עם בדואים, ערבים ודרוזים מכל רחבי ישראל והיה כתובת אמינה ולא רשמית, לתקשורת של אלו מול הממסד הישראלי. כינוייו "אבו זייד" היה שגור ברוב כפרי הגליל.

לאחר שפרש לגמלאות, העביר הרצאות בחצר ביתו שבבית זייד ובהם שילב סיפורים על משפחתו, על גיבורי התנ"ך ועל הטבע. בשיאה של ההרצאה היה שולף קלע מחיקו ומטיל גמבות (במקרה הטוב) ותפוזים או בצלים (במקרה הפחות טוב), אל עבר האורחים המבודחים. כישרונו כמספר סיפורים ודמותו הבלתי אמצעית משכה רבים לשמוע מהרצאותיו.

## חיים אישיים
נישא לבת שבע עודד (מעודה) ולהם נולדו 3 ילדים.

נקבר בבית הקברות של אגודת השומרים בקריית טבעון לצד אחיו, הוריו ורעייתו בת שבע.

## לקריאה נוספת
*אוריאל בן-עמי, **שאגה אחרונה במטולה**, הוצאת משרד הביטחון, תל אביב 1990
*
*

## קישורים חיצוניים
* תיעוד נדיר של משפחת זייד בשנות ה-30

## הערות שוליים

קטגוריה:אנשי היישוב ילידי הארץ
קטגוריה:כפר גלעדי: אישים
גיורא
קטגוריה:אנשי הש"י
קטגוריה:אישים הקבורים בבית הקברות של אגודת השומרים
קטגוריה:יתומי פעולות האיבה
קטגוריה:יתומי חללי מערכות ישראל
קטגוריה:מועצה אזורית עמק יזרעאל: אישים
קטגוריה:אנשי המושב
קטגוריה:ישראלים שנולדו ב-1914
קטגוריה:ישראלים שנפטרו ב-2005
אוניברסיטת סנקט פטרבורג

**אוניברסיטת סנקט פטרבורג**, רשמית **האוניברסיטה הממלכתית של סנקט פטרבורג** (ברוסית: **Санкт-Петербургский государственный университет**, בראשי תיבות **СПбГУ**), או בשמה בתקופה הסובייטית **אוניברסיטת לנינגרד**, היא אחד מהמוסדות להשכלה הגבוהה ברוסיה, מהמובילות, המפורסמות והיוקרתיות ביותר ברוסיה. האוניברסיטה חברה בקבוצת קוימברה.

זוהי אוניברסיטה פדרלית בבעלות המדינה הנחשבת לאחת הוותיקות והחשובות במדינה וכוללת 24 פקולטות, קתדרה לספורט, מכללה רפואית, מכללה לכלכלה וטכנולוגיה, פקולטה ללימודים צבאיים וגימנסיה אקדמאית על שם פאדייב.

הרקטור הוא דוקטור למדעי המשפט: הפרופסור ניקולאי קרופאצ'ב, נשיאת האוניברסיטה היא פרופסור לודמילה ורביצקאיה, דוקטור למדעי הפילולוגיה. הבניין הראשי של האוניברסיטה נמצא בבניין 12 הקולגיות, בסנקט פטרבורג. בנוסף לו יש קמפוסים ומבנים המשויכים לאוניברסיטה במקומות נוספים בסנקט פטרבורג (בפטרודבורץ, רובע האדמירליות והרובע המרכזי) ובמחוז לנינגרד, מחוז בלגורוד, מחוז קרסנודאר, ברפובליקת קרליה ובחצי האי קרים.

האוניברסיטה נחשבת לאוניברסיטה השנייה בחשיבותה במדינה, לאחר אוניברסיטת מוסקבה והיא דורגה במקום ה-84 בעולם בשנת 2009 על פי הדירוג האוניברסיטאי הגלובלי הרוסי, כאשר באותה שנה דורגה במקום ה-168 על ידי דירוג QS של אוניברסיטאות בעולם. רבים מבוגרי האוניברסיטה מכהנים כיום בתפקידים פוליטיים בכירים במדינה, ביניהן: הנשיא דמיטרי מדבדב וולדימיר פוטין – שניהם בוגרי הפקולטה למשפטים של האוניברסיטה.

האוניברסיטה כוללת 24 פקולטות ו-13 מכוני מחקר. לומדים בה מעל 32,000 סטודנטים המגיעים להרצאות יומיות ובנוסף לכך כ-9,000 סטודנטים המגיעים לבחינות בלבד. הסגל כולל 6,000 מרצים, מהם 714 פרופסורים. בין בוגרי האוניברסיטה - 8 חתני פרס נובל.

האוניברסיטה נוסדה ב-24 בינואר 1724 על ידי פיוטר הגדול לצד הגימנסיה האקדמית והאקדמיה הפטרבורגית למדעים. מוסד זה נסגר בשנת 1767. האוניברסיטה פועלת ברציפות מאז 1819 וטוענת להיותה האוניברסיטה הוותיקה ברוסיה, בעוד מקבילתה המוסקבאית, אשר הוקמה ב-1755 ופועלת מאז ברצף ישיר, טוענת לכך גם היא.

## פקולטות, בתי ספר ומכוני מחקר
* 
* 
* הפקולטה לרפואת שיניים וטכנולוגיה רפואית
* 
* 
* הפקולטה לאמנויות ומדעים ליברליים
* 
* הפקולטה לרפואה
* 
* הפקולטה לאמנויות
* 
* 
* הפקולטה למדעי המדינה
* 
* 
* הפקולטה הצבאית
* 
* 
** הפקולטה לתקשורת יישומית
** הפקולטה לעיתונאות
* 
* 
* 
* 
* 

## ראשי האוניברסיטה

## גלריה

קובץ:Twelvecollegia.jpg|האוניברסיטה בשנת 1753
קובץ:HallwayTwelveCollegiaJune2009.JPG|מסדרון בבניין 12 הקולגיות, אוניברסיטת סנקט פטרבורג: אחד המסדרונות הארוכים בעולם האקדמיה
קובץ:Emil Lenz.jpg|היינריך לנץ
קובץ:Kessler, Karl Fjodorovich.jpg|קארל קסלר
קובץ:Боргман И.И..jpg|איוואן בורגמן
|אלכסנדר אלכסנדרוב

600px|מרכז|ממוזער|פנורמה של בניין 12 באוניברסיטת סנקט פטרבורג.

## קישורים חיצוניים

* 

* 

*
סנקט פטרבורג
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל